Kiwa

Kiwa je božanski čuvar okeana u maorskim pričama. Maorski naziv za Tihi okean je Te moana nui a Kiwa (Veliki Kiwin okean). Kiwine su žene Parawhenuamea, božica potoka i Hinemoana, božica okeana, sa kojom ima mnogo djece.

 Djeca 

Imena i broj Kiwine djece su različiti u različitim verzijama. Najpoznatija verzija nabraja desetoro djece:
Pipihura,
Te Uru-kahikahika,
Wharerimu,
Hine-tapiritia, 
Te Raengawha,
Te Kiri-pakapaka,
Whatu-maomao,
Te Kohurangi,
Kapuwai,
Kaiwaahawera.
Potomci te djece su razne morske životinje. U drugoj verziji su morske životinje djeca Tangaroee, Punge ili Ikaterea. Te Kohurangi u svom imenu nosi ime boga neba Rangija.

 Drugi mitovi 

U drugim verzijama je Kiwa čuvar ili brat Hinemoane, ali mu je ona i žena. U nekim dijelovima Novog Zelanda Hinemoana je nepoznata; umjesto nje se spominje božica imenom Wainui ("velika voda"). U jednoj verziji je Hinemoana prevarila Kiwu sa Rangijem, pa se Rangijeva žena Papa razljutila, a Hinemoana je, kao božica mora, poslala na nju valove koji erodiraju obalu. Porodica rakova Kiwaidae je nazvana po Kiwi, jer su rakovi po mitologiji Kiwini potomci. Naučnici koji su otkrili te rakove su mislili da je Kiwa žensko božanstvo, pa su naveli da je Kiwa "majka svih rakova u polinezijskoj mitologiji".

 Reference 

 Vanjski linkovi 

Kategorija:Maorska mitologija